open-index/open-wikipedia-markdown huggingface dataset:
Berliner Morgenpost

***Berliner Morgenpost*** er en dagsavis som utkommer i Berlin. Den ble grunnlagt i 1898 av Leopold Ullstein. Avisen eies siden 1959 av Axel Springer AG og hadde daglig 460&nbsp;000 lesere (2006). Ved siden av *[[Berliner Zeitung]]* er det den største dagsavisen i Berlin. Avisen samarbeider tett med riksavisen *[[Die Welt]]*, som også utgis av Axel Springer AG.

## Referanser


## Eksterne lenker
*
Blanka av Namur

**Blanka** (*Blanca*, *Blanche*) av Namur (død høsten 1363) var svensk og norsk dronning fra 1335, gift med Magnus VII.

## Liv og virke
### Bakgrunn
Blanka ble født i slottet Namur i det nåværende Belgia som datter av grev Jean Dampierre av Namur og grevinne Marie av Artois, som nedstammet fra kong Ludvig VIII av Frankrike. Man vet ikke når hun ble født, men hun var trolig jevngammel med sin ektemann (født 1316).  

### Ekteskap
Det er ukjent hvordan kong Magnus først fikk kjennskap til Blanka. I juni 1334 reiste han sammen med et følge fra Sverige til grevskapet Namur for å fri. De forlovet seg, og han vendte tilbake til Sverige høsten 1334. Blanka forlot Namur høsten 1335, og de kongelige giftet seg i oktober eller tidlig i november 1335, muligens på Bohus fästning. Som morgengave fikk hun Tønsberg len og Lödöse fogderi med Lindholms slott på Hisingen. Kroningen i juli 1336 fant sannsynligvis sted 22. juli i Storkyrkan i Stockholm. 

Samtidige kilder indikerer at Blanka var både vakker og klok. Det finnes ingen samtidige bilder som man med sikkerhet kan si er av henne. Hennes segl er kjent fra et diplom fra 1346. Seglet viser en kvinne i fotsid kjole uten belte, med septer i høyre hånd og krone på hodet.

Hennes 22 år gamle sønn Håkon giftet seg 9. april 1363 med Valdemar Atterdags datter Margrete, og han hadde da allerede vært norsk konge i navnet siden 1343/44. Hennes andre sønn, Erik, krevde i 1356 samkongedømme i Sverige med sin far. Da Erik døde i 1359 beskyldte han moren for å ha forgiftet ham.

Blanka bodde i Tønsberg fra 1359 til 1363. Hun døde på Tunsberghus kort tid etter Håkons bryllup. Dødsårsak og gravsted er ukjent. Foruten de to sønnene som ble konger, hadde hun tre døtre.

I 1871 gav Zacharias Topelius ut en variant av Ride, ride ranke-rimet i sin samling *Läsning för barn*. I samband med rimet skrev han en liten fortelling om dronning Blanka av Namur, Magnus Erikssons dronning, som synger visen for sin sønn Håkon, senere konge av Norge. Topelius' fortelling inspirerte billedkunstneren Albert Edelfelt til sitt maleri "Rida ranka". I fortellingen opptrer også Margareta, Valdemar Atterdags datter, som ble giftet bort i 10 års alder med Håkon.

Flere norske gater er oppkalt etter Blanka av Namur:
* Dronning Blancas vei på Bygdøy i Oslo
* Dronning Blancas gate i Tønsberg
* Blancas gate i Stavanger

## Referanser


## Litteratur
* 

## Eksterne lenker
* 
*
PZL-Mielec TS-11 Iskra

**PZL-Mielec TS-11 Iskra** er et polsk treningsfly utviklet i konkurranse med det tsjekkiske treningsflyet Aero L-29 Delfin om kontraktene for et nytt treningsfly for Warsawapaktlandene. Selv om TS-11 tapte denne konkurransen, bestemte polske myndigheter seg for å velge flyet av hensyn til polens flyindustri. Produksjonen startet i 1963, og de første flyene ble levert til det polske flyvåpenet i 1964.

Varianter inkluderer den første produksjonsmodellen **Iskra bis A** med to festepunkter under vingene for øvelsesvåpen og **Iskra bis B** med fire festepunkter. **Iskra bis D** tilsvarer bis B og 50 av disse ble levert til det indiske flyåpenet i 1975. En en-seter utstyrt som lett angrepsfly ble produsert i et lite antall som **Iskra bis C**, og en to-seters rekognoseringsvariant som **Iskra bis DF**. En annen rekognoseringsvariant ble levert til den polske marinen fra 1991 under betegnelsen **TS-11R**.

## Spesifikasjoner
Farthing

**Farthing** var en britisk mynt som var i sirkulasjon i Storbritannia med kolonier fra ca. 1200-tallet til 31. desember 1960 da den opphørte å være godkjent betalingsmiddel på grunn av den økende inflasjonen av det britiske pundet. En farthing var verdt en fjerdedel av en gammel penny. I en shilling fantes det dermed 48 farthing.
Samtök frjálslyndra og vinstri manna

**Samtök frjálslyndra og vinstri manna** (*Liberal-venstre samling*) var et politisk parti på Island, etablert i 1969, etter bråk i det sosialdemokratiske Alþýðuflokkurinn og i det mer venstreorienterte Alþýðubandalagið da sistnevnte gikk fra å være en valgallianse til å bli et politisk parti.

Partiet ble etablert av Hannibal Valdimarsson som også hadde vært Alþýðubandalagið (Folkealliansen) sin første leder. I tillegg til Valdimarsson var Björn Jónsson en av partiets sentrale skikkelser. Blant årsakene til det nye partiet var at de to mente de etablerte venstrepartiene var blitt for venstrevridde.

Partiet fikk 8,9 prosent i alltingsvalget 1971, noe som gav fem representanter i Alltinget, og ble samtidig med som støtteparti i Ólafur Jóhannessons første regjering i perioden 1971-1974 og fikk to av statsrådene. Partiet var motstander av den amerikanske militærbasen på Island.

Landets tidligere president, Ólafur Ragnar Grímsson var medlem av partiet, sammen med den senere utenriksminister Jón Baldvin Hannibalsson.

I alltingsvalget 1974 mistet partiet tre av de fem representantene og forsvant i realiteten fra islandsk politikk.

## Se også
*Politiske partier på Island

## Referanser
Borgaraflokkurinn

**Borgaraflokkurinn** (*Borgerpartiet*) var et politisk parti på Island, som ble etablert av utbrytere fra Sjálfstæðisflokkurinn (*Selvstendighetspartiet*) i 1987. Partiet gikk sakte, men sikkert i oppløsning inntil det ble avviklet i 1994.

Albert Guðmundsson var minister, men ble ansett som uskikket til dette etter en rettssak som involverte en konkurs i skipsfartsselskapet Hafskip. Han protesterte på dette ved å melde seg ut og etablerte *Borgaraflokkurinn* og fikk med seg et betydelig antall medlemmer. I alltingsvalget 1987 fikk partiet 10,9 prosents oppslutning og 7 alltingsrepresentanter.

Guðmundsson gikk av som partileder i 1989 og ble utpekt som islandsk ambassadør til Frankrike. To av parlamentsmedlemmene etablerte sitt eget parti, som senere gikk inn i Selvstendighetspartiet.

De resterende fem parlamentsmedlemmene deltok i en koalisjonsregjering under Steingrímur Hermannsson i perioden 1989-1991. 

Partiet hadde gått i oppløsning ved alltingsvalget 1991 og deltok ikke.

## Se også
*Politiske partier på Island

## Referanser
Zino Davidoff

**Zino Davidoff** (russisk: Зиновий Генрихович Давыдов – *Zinovij Genrikhovitsj Davydov*, opprinnelig etternavn *Sussele-Meier Davidoff*, født 11. mars 1906 i Novgorod-Severskij i Det russiske rike, død 14. januar 1994 i Genève i Sveits), var grunnlegger av det kjente varemerket Davidoff.

Varemerket omfatter blant annet sigarer, sigaretter og piper.

## Referanser


## Eksterne lenker
* Davidoffs hjemmeside
Sameiningarflokkur alþýðu – Sósíalistaflokkurinn

**Sameiningarflokkur alþýðu – Sósíalistaflokkurinn** (*Sosialistpartiet*) var et islandsk politisk parti i perioden 1938–1968, da partiet ble en del av  *[[Alþýðubandalagið]]* (*Folkealliansen*).

## Historie
I 1916 ble det islandske sosialdemokratiske partiet Alþýðuflokkurinn dannet. Partiet ble splittet i 1930, der utbryterne dannet Kommúnistaflokkur Íslands (*Islands kommunistiske parti*) som ble islandsk seksjon av Komintern. I 1937 opplevde sosialdemokratene en ny splittelse og utbryterne etablerte i 1938 sammen med kommunistene det nye partiet *Sameiningarflokkur alþýðu – Sósíalistaflokkurinn* (*Sosialistpartiet*), men uten å bli medlem av Komintern, men i tråd med Kominterns retningslinjer.

Sosialistpartiet beholdt forbindelser med Sovjetunionens kommunistiske parti. I 1939 ble Einar Olgeirsson partileder etter at en ikke-kommunist hadde forlatt partiledervervet i protest mot Sovjetunionens angrep på Finland.
 
Partiets innflytelse vokste under den andre verdenskrigen og ved alltingsvalget 1942 ble partiet større enn Sosialdemokratene. Partiet var tilhenger av å opprette den islandske republikken i 1944. I landets første to år deltok partiet i en bred samlingsregjering, men trakk seg på spørsmålet om USAs militærbase på Keflavik, noe partiet var sterkt uenig i.

4. april 1956 etablerte Sosialistpartiet sammen med en utbrytergruppe fra det sosialdemokratiske partiet den nye Alþýðubandalagið (*Folkealliansen*), med Hannibal Valdimarsson som første leder. Alliansen ble etablert som politisk parti i 1968.

## Partiledere
* Héðinn Valdimarsson, 1938-1939
* Einar Olgeirsson, 1939-1968

## Valgresultat

## Se også
*Politiske partier på Island

## Referanser
Þjóðvarnarflokkurinn

**Þjóðvarnarflokkurinn** (*Partiet for nasjonalt vern*) var et politisk parti på Island, etablert 15. mars 1953 av den samme gruppen som stod bak ukeavisa *[[Frjáls Þjóð]]*. Partiet var motstander av Islands medlemskap i NATO og krevde folkeavstemning, og var også motstander av USAs militærbase. Partiet var for blandingsøkonomi.

Partiet fikk to representanter ved alltingsvalget 1953 (Gils Guðmundsson og Bergur Sigurbjörnsson) men mistet disse igjen ved valget tre år senere. Partiet fikk også representasjon i studenttinget ved Universitetet på Island, lokalstyret i Akureyri og Reykjavík bystyre.

I 1963 stilte partiet kandidater på listene til Alþýðubandalagið (*Folkealliansen*), noe som brakte det tidligere alltingsmedlemmet for Þjóðvarnarflokkurinn (perioden 1953-1956) Gils Guðmundsson et sete i Alltinget, en plass han beholdt til 1979. Sigurbjörnsson lyktes ikke, men var medlem av Alltinget i to perioder som vararepresentant.

I 1968 ble Folkealliansen et politisk parti og restene av Þjóðvarnarflokkurinn ble en del av det nye partiet.

## Valgresultater

## Se også
*Politiske partier på Island

## Referanser
Einar Skinnarland

**Einar Skinnarland** (født 27. april 1918 i Møsstrond i Vinje, død 5. desember 2002 i Toronto i Canada) var en norsk motstandsmann som gjorde tjeneste i Kompani Linge under andre verdenskrig. Han deltok i tungtvannsaksjonen og ble to ganger tildelt Krigskorset med sverd for sin innsats.

## Liv og virke
### Bakgrunn
Skinnarland vokste opp på Rjukan. I hans klasse på middelskolen gikk også blant andre Knut Haugland og Gunnar Sønsteby, som begge i likhet med Skinnarland skulle bli tildelt Krigskorset for sin innsats. I samme kull gikk Halvor Rivrud, Olav Skogen, Leif Nielsen, Rolf Solem, Torjus Aarnes, Knut Berge og Einar Nordgaard. I kullet etter gikk tungtvannssabotørene Claus Helberg og Jens-Anton Poulsson.

Han ble utdannet ved Skiensfjordens tekniske fagskole i Porsgrunn. Han arbeidet fram til krigen som ingeniør med demningen ved Møsvatn.

### Andre verdenskrig
Skinnarland deltok i kampene i april 1940 i Rjukan-området. Han kom tidlig med i motstandsarbeidet i området. Han ble arrestert høsten 1941 for illegalt radioarbeid, men snart løslatt igjen da hans medvirkning ikke kunne bevises.

Skinnarland var med i gruppen som 15. mars 1942 kapret kystruteskipet DS «Galtesund». Han kom seg på den måten over til Aberdeen i Skottland og ble med i det britiske Special Operations Executives Norwegian Independent Company No. 1, senere kalt Kompani Linge. 

Fjorten dager etter kapringen ble han sluppet ut i fallskjerm over Telemark for å delta i tungtvannsaksjonen på Rjukan. Han hadde nesten hele livet bodd nær fabrikken, broren og flere av vennene hans jobbet også på fabrikken. Skinnarland skaffet opplysninger om norsk Hydros anlegg på Rjukan og var dermed behjelpelig med på at aksjonen kunne gjennomføres.

Skinnarland deltok i Operasjon Sunshine i 1944–1945, hvor han blant annet prøvde å gjemme likene etter Leif Tronstad og Gunnar Syverstad etter at de ble drept av norske nazister.

### Etter krigen
Skinnarland flyttet til Toronto i Canada i 1965 og var med på byggingen av noen av verdens største damanlegg.

### Utmerkelser
Skinnarland ble høyt dekorert for sin innsats under andre verdenskrig. Han ble i 1944 tildelt Krigskorset med sverd, Norges fremste utmerkelse, og fikk sverd nr. 2 til medaljen i 1947. Han er dermed én av kun 11 mottakere som har fått Krigskorset flere ganger. Skinnarland mottok i tillegg flere høythengende utmerkelser fra andre nasjoner. Dette inkluderer den britiske Distinguished Conduct Medal, den amerikanske Medal of Freedom og det franske Croix de Guerre avec palme.

## Eksterne lenker
* NRK – Einar Skinnarland er død
Bandalag jafnaðarmanna

**Bandalag jafnaðarmanna** (norsk oversettelse: «Sosialistforbundet») var et islandsk politisk parti, etablert i 1983 av Vilmundur Gylfason, som brøt med Alþýðuflokkurinn. Partiet la blant annet vekt på korrupsjonsbekjempelse. Ved valget i april 1983 fikk Bandalag jafnaðarmanna fire representanter på Alltinget, men da partilederen døde noen måneder senere, smuldret også partiet opp.

## Referanser
10. serierunde i Adeccoligaen 2007

**10. serierunde i Adeccoligaen 2007** startet 9. juni klokken 16.00 med den TV-sendte kampen mellom Sogndal og Hamarkameratene. Runden ble avsluttet med syv kamper den 10. juni 2007 som alle startet klokken 18.00.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
SLF

**SLF** har flere betydninger:

* Superlav frekvens
* Statens landbruksforvaltning
* Seattle Liberation Front
ELF

**ELF** har flere betydninger:

* Ekstremt lav frekvens
* Executable and Linkable Format, et filformat for datamaskiner
* Elf (band), amerikansk band
* Elf (film)
* Elf, fransk oljeselskap slått sammen med Aquitaine til Elf Aquitaine
LF

**LF** har flere betydninger:

* Langbølge (lav frekvens)
* FlyNordic, svensk lavprisflyselskap med IATA-kode LF
* Line feed, tegn for linjeskift på datamaskiner og fjernskrivere
UHF (andre betydninger)

**UHF** kan referere til

* Ultrahøy frekvens
*Universitet- og høyskoleutdannedes Forbund, tidligere navn på Akademikerforbundet
SHF

**SHF** er en forkortelse for blant annet:  
  
* Superhøy frekvens
* Senter for husdyrforsøk
* Statens havarikommisjon for Forsvaret
EHF

**EHF** kan bety:

* Ekstremt høy frekvens,  elektromagnetisk stråling i området mellom 30 og 300 GHz
* European Handball Federation, det europeiske håndballforbundet
* Elektronisk handelsformat, dataformat for elektronisk utveksling av handelsdokumenter i Norge
Nepticuloidea

* Dvergmøll
* Snømøll

**Nepticuloidea** er en overfamilie av sommerfugler som omfatter to familier, dvergmøll (Nepticulidae) og snømøll (Opostegidae). Det er beskrevet omtrent 900 arter, men trolig finnes det langt flere. Denne gruppen omfatter de minste av alle sommerfugler med vingspenn på 3&nbsp;mm eller mindre. Et viktig kjennetegn er at antennenes første ledd er sterkt utvidet sidelengs og danner et "øyelokk" over fasettøyet. Larvene lever som minerere inne i levende planter, dvergmøllene vanligvis i blader, snømøllene oftest i stengler eller frukter.
## Eksterne lenker
*
Irena

**Irena** er en variant av kvinnenavnet Irene, som kommer fra det greske navnet *Irini* (*Ειρηνη*) og betyr «fred». Navnet skrives Ирена på serbisk.

## Utbredelse
*Irena* er et svært vanlig navn i Litauen og Slovenia. Det er også mye brukt i Polen og Tsjekkia.

|}

## Kjente personer med navnet
Personene i listen er ordnet kronologisk etter fødselsår.
* Irena Sendler (1910–2008), polsk undergrunnsaktivist under andre verdenskrig
* Irena Jovic (1973–), norsk maler

## Navnedag
*Irena* har navnedag i flere land, oftest 5. april.

## Referanser


## Eksterne lenker
*
Ulf

**Ulf** eller **Ulv** er et mannsnavn dannet av det norrøne ordet *ulfr* eller det gammelhøytyske ordet *wolf*, begge med betydningen «ulv». Den norrøne formen av navnet var *Úlfr*, mens *Ulf* var en gammeldansk form og *Olf* en gammelsvensk form. Navnene ble i norrøn tid brukt både som personnavn og som tilnavn.

## Utbredelse
*Úlfr* var et vanlig mannsnavn på Island og antakelig også i Norge i vikingtiden. Over 20 forskjellige personer med navnet er nevnt i Landnåmabok.
*Ulf<small>R</small>* er blant de ti vanligste mannsnavnene funnet i nordiske runeinskripsjoner fra vikingtiden, og navnet var derfor sannsynligvis svært vanlig i Norden i vikingtiden. De vanligste skrivemåtene for navnet var *ulfr*, *ulf<small>R</small>* og *ulf*. Navnet var også vanlig på 1200-tallet, oftest skrevet *Vlf* eller *Wlf*. 
*Ulv* var et noe brukt mannsnavn i Norge i middelalderen. Over 60 forskjellige personer med navnet er nevnt i Regesta Norvegica, men navnet var ikke blant de mest brukte.
*Ulf* var også et noe brukt mannsnavn i Norge på 1500-tallet. Over 20 personer med navnet er nevnt i Norske Lensrekneskapsbøker 1548-1567, men navnet var ikke blant de mest brukte. Navnet ble skrevet *Vlff* eller *Wlff*.
Formen *Ulve* er kjent brukt i Norge fra 1520.

I Danmark var navnet mest brukt i 1940- og 1950-årene, spesielt i København. I Sverige var navnet mest brukt i 1950- og 1960-årene, spesielt i Götaland. I Norge var navnet mest brukt i Østfold og Agder på 1600-tallet, i Telemark og Agder fram til 1800-tallet, og i Finnmark på 1900-tallet. Formen *Ulv* er kjent brukt i Sverige fra 1912.

*Ulf*, *Wlf* og *Ulfi* var vanlige navn i England før den normanniske invasjonen.

*Ulf* har navnedag i flere nordiske land:

*Ulf* er i dag mest brukt i Sverige.

|}

## Kjente personer med navnet
Personene i listen er ordnet kronologisk etter fødselsår.
* Ulf Löfgren (1931–2011), svensk barnebokforfatter kjent for bøkene om Ludde
* Ulf Thoresen (1946–1992), norsk travkusk
* Ulf Lundell (f 1949), svensk rockesanger
* Ulf Knudsen (f 1959), norsk komponist og musiker
* Ulf Risnes (f 1960), norsk musiker i Tre Små Kinesere
* Ulf Erik Knudsen (f 1964), norsk politiker
* Ulf Leirstein (f 1973), norsk politiker (FrP)

## Referanser


## Eksterne lenker
*
ULF

**ULF** har flere betydninger, blant annet som forkortelse:

* Sandnes Ulf, fotballklubb fra Sandnes
* Ultralav frekvens, etter engelsk *ultra low frequency*, del av det elektromagnetiske spektret
* Ultra Large Format, storbildeformat med fotografiske negativer større enn 20x25 cm
* Ultra Low Floor, sporvogner med svært lavt gulv, jf. lavgulv
* Ungdomslitteraturens Forfatterlag, navn på Norske Barne- og Ungdomsbokforfattere inntil 1994
## Se også
*  Manns- og etternavnet Ulf
.sr

**.sr** er Surinams nasjonale toppnivådomene (ccTLD) for Internett.

Dette toppnivådomenet har som sponsor Telesur, det lokale telekomselskapet, men registreringstjenestene for utenlandske registranter drives av selskapet DotSR Inc, som markedsfører det som et domene for «seniors» (eldre).

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .sr whois informasjon 
* Telesur
* Registreringsnettsted for .sr domenet
Sergej

**Sergej** (russisk: Сергей) er et opprinnelig russisk og bulgarsk mannsnavn dannet av det romerske familienavnet *Sergius*, som har usikker betydning.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Sergej Prokofjev (1891–1953), sovjet-russisk komponist
*Sergej Rakhmaninov (1873-1943), sovjet-russisk komponist
* Sergej Ivanov (1953–), russisk politiker, visestatsminister i Russland
* Sergey Brin (1973–), russisk-amerikansk entreprenør, en av grunnleggerne av søkemotoren Google

## Referanser


## Eksterne lenker
*
«Kast etter kyrkja»

**Kast etter kyrkja** eller **Trollkast** er et svært utbredt vandremotiv som opptrer i sagnnotiser eller vandresagn over hele landet. Dette er opphavssagn som forklarer hvordan naturformasjoner har blitt til.
 
Eksempel: *Første gangen kirkeklokkene i bygda ringte, ble et troll, eller en trollkjerring, så sint at hun tok tre kjempestore steiner og kastet dem etter kirken. Heldigvis traff hun ikke, men steinene ligger der ennå.*

Dette er ikke sagn som baserer seg på folketro. De er ren underholdning og det har også gjort at de raskt kunne spre seg til de fleste eldre kirker i landet.
Tilsvarende sagn er blitt fortalt om flyttblokker på fjellet, holmer i sjøen og andre karakteristiske formasjoner.

Folks kreativitet er stor og det finnes et utall av lokale tilpassinger av dette sagnet. En variant  knyttet til Ringsaker kirke forteller at steinene ble kastet som del av uenighet mellom to troll (jf. Jutulhoggetsagnet) og en av steinene fór så nær kirka at tårnet ble skjevt av lufttrykket.

Knut Hermundstad gjengir en fantasifull versjon fra Bagn med mange vandremotiv: Før de bygde kirke på Bagnsmoen, sto kirka på Flatåker på Ulejordet. Da første messe etter reformasjonen skulle feires, merket presten at menigheten listet seg ut av kirka, en etter en. Da kirken var tom og han sto der alene, gikk han også ut og fikk se at det var en stor hulder som sto på Langebergsenda og stuta en vakker lått på horn. Presten sendte noen trolldomsord mot henne og da ble hun så sint at hun kastet tre steiner etter kirka. Den ene falt ned på Ellendhaugsjorde. Den er sprengt bort nå, men var stor som et hus. Den andre ligger rett nedenfor der kirka sto og den tredje ligger på Øydgardsjordet. Da huldra hadde kastet steinen kom det en svart vær etter berget og stanga henne utfor Langeberg. Året etter fant de beinrangelet etter henne og leggbeinet var ni alner langt. Låtten hun spilte kalles Langeberglåtten. 
## Referanser
Kommúnistaflokkur Íslands

**Kommúnistaflokkur Íslands** (*Islands kommunistiske parti*) var et politisk parti på Island mellom 1930 og 1938.

## Historie
Tidlig på 1920-tallet kom en gruppe militante medlemmer av det islandske sosialdemokratiske partiet Alþýðuflokkurinn i kontakt med den internasjonale kommunistiske bevegelsen. Gruppen begynte som en radikal gruppe innenfor partiet som ble kalt for Félag ungra kommúnista (*Ungkommunistene*) i november 1922. Gruppen utviklet seg til Jafnaðarmannafélagið Sparta (*Den sosialdemokratiske bevegelsen Sparta*) i 1926, men i 1928 forlot gruppen partiet helt og etablerte sitt eget, blant annet etter forslag fra Komintern.

Islands kommunistiske parti ble etablert i november 1930 og ble Kominternmedlem. Partiet gav ut avisa Verkalýðsblaðið.

I 1938 gikk en annen utbrytergruppe fra sosialdemokratene og kommunistpartiet sammen i Sameiningarflokkur alþýðu - Sósíalistaflokkurinn. Det nye partiet stod utenfor Komintern, men kommunistene domierte det nye partiet og det var stort sett som partiets forgjenger.

4. april 1956 etablerte Sosialistpartiet sammen med en utbrytergruppe fra det sosialdemokratiske partiet den nye Alþýðubandalagið (*Folkealliansen*), med Hannibal Valdimarsson som første leder. Alliansen ble etablert som politisk parti i 1968.

## Valgresultat

## Se også
*Politiske partier på Island

## Referanser
Kommúnistaflokkur Íslands (m-l)

**Kommúnistaflokkur Íslands (m-l)** (*Islands kommunistiske parti m-l*) var et politisk parti på Island, etablert i april 1976 av 30 delegater. Partiet var først kjent som *Kommunistbevegelsen m-l*. Partiet publiserte *[[Stéttabaráttan]]* (*Klassekamp*) fra 1972. Partileder var Gunnar Andrésson.

## Se også
*Politiske partier på Island
Nýtt afl

**Nýtt afl** (*Ny kraft*) var et politisk parti på Island som fusjonerte med det liberale partiet Frjálslyndi flokkurinn i 2007. Partiet oppnådde ingen politiske posisjoner.

## Se også
*Politiske partier på Island
Bodyguard

***The Bodyguard*** er en film fra 1992, regissert av Mick Jackson, med manus skrevet av Lawrence Kasdan, og med Kevin Costner og Whitney Houston i hovedrollene.

## Handling
Rachel Marron (Whitney Houston) er en internasjonal sangerinne og filmstjerne. Livet hennes settes i fare da en sykelig fan ønsker henne død. Sikkerhetseksperten Frank Farmer (Kevin Costner) blir satt på saken, og må beskytte sin klient uansett omstendigheter og pris. Farmer går aldri av vakt, og Marron viser seg som den divaen hun ryktes å være. De forventer begge å få være sjef over situasjonen, men ingen av dem forventer å bli forelsket. 

Ettersom drapsmannen nærmer seg, må Farmer nå beskytte den kvinnen han blir involvert med, uansett om følelsene tar overhånd.

## Mottakelse og priser
Filmen er en av de 100 mest innbringende filmene gjennom tidene og spilte inn over 400 millioner amerikanske doller verden over. 

Filmen ble nominert til 2 Oscar-statuetter, begge i kategorien for beste originale sang, men den tapte for Disney-filmen *[[Aladdin (Disney)|Aladdin]]*. Filmen ble imidlertid tildelt priser i andre utdelinger, blant annet på BRIT Awards og MTV Movie Awards.

Filmen ble i tillegg også nominert til syv Golden Raspberry Awards under den 13. Razzie-utdelingen, inkludert verste film, verste skuespiller og verste skuespillerinne, men den vant ingen av prisene den var nominert til.

## Bakgrunn
Filmen var opprinnelig planlagt i 1976 med Steve McQueen og Diana Ross i hovedrollene. Etter at McQueen fikk kreft, foreslo man igjen at filmen skulle spilles inn i 1979, denne gangen med Ryan O'Neal og Diana Ross. Prosjektet lot seg ikke realisere etter at de to stjernene ble uenige. 

Madonna ble en periode vurdert i rollen som Rachel. I dokumentarfilmen ** vises en scene hvor hun uformelt får beskjed om at det ikke blir noen avtale.

## Lydspor
Lydsporet til filmen er tidenes nest mest solgte (det mest solgte album med musikk fra en film er *[[Saturday Night Fever]]*. «I Will Always Love You» er en av de mest kjente sangene). Albumet solgte over 42 millioner verden over.

## Eksterne lenker
*
.ma

**.ma** er Marokkos nasjonale toppnivådomene (ccTLD) for Internett. 

## Registrering
Registrering kan gjøres direkte på andre nivå, eller på tredje nivå under disse kategoriserte subdomenene på andre nivå:

* **net.ma**: Internettilbydere
* **ac.ma**: Utdanningsinstitusjoner
* **org.ma**: Organisasjoner
* **gov.ma**: Regjeringen
* **press.ma**: Presse og publikasjoner
* **co.ma**: Kommersielle selskaper

En lokal kontakt må utpekes for å registrere et domene under *.ma* og/eller *.co.ma*. Øvrige subdomener på andre nivå, så som *.net.ma* og *.gov.ma* har strengere restriksjoner.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ma whois informasjon
Cecidosidae

* *[[Cecidoses]]*
* *[[Dicranoses]]*
* *[[Eucecidoses]]*
* *[[Oliera]]*
* *[[Ptisanora]]*
* *[[Scyrothis]]*
* *[[Xanadoses]]*

**Cecidosidae** er en liten familie av sommerfugler som bare finnes på den sørlige halvkulen. De er kjent fra det sørlige Sør-Amerika, Sør-Afrika og New Zealand. De fleste artene har larver som utvikler seg i galler på ulike planter, men det er også noen som minerer i bark. Den best kjente arten er *Scyrothis athleta* fra Sør-Afrika, som gir opphav til en slags «hoppende bønner».

## Utseende
Små (vingespenn ca. 10&nbsp;mm), grå eller brunlige sommerfugler med avrundede vinger. Bakvingene er ganske brede og mangler lange hårfrynser.

## Sørafrikanske hoppende bønner
Arten *Scyrothis athleta* utvikler seg i knoppaktige galler på bladene av en sumak-art, *Rhus lucida*. Når larven er ferdig utviklet, løsner gallen fra bladet og faller til bakken som en tønneformet "bønne". Denne kan bevege seg i hopp på opptil 10&nbsp;cm. Det er ikke helt klart hvordan larven inne i gallen får til dette, men den bruker rask sammentrekning og avslapping av musklene, og forflytter seg brått inne i gallen. Hoppingen er en respons på solvarme og medfører at "bønnene" flytter seg fra solsteiken inn i skyggen, der det er passende vilkår for at larven kan forpuppe seg. Ved å bli værende inne i gallen oppnår trolig larven beskyttelse mot rovdyr og kanskje også mot uttørking.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Overfamilien Incurvarioidea
********* Familien **Cecidosidae**
********** *Cecidoses eremita* Curtis, 1835  – Sør-Amerika, lager galler i stengler
********** *Cecidoses artifex* Kieffer & Jørgensen, 1910 – Sør-Amerika
********** *Dicranotes capsulifex* Kieffer & Jørgensen, 1910 – Sør-Amerika
********** *Dicranotes congregatella * – Sør-Amerika
********** *Eucecidoses minutanus * – Sør-Amerika
********** *Oliera argentinana * – Sør-Amerika
********** Slekten *[[Scyrotis]]* Meyrick, 1909 - 11 arter, blant andre:
*********** *Scyrotis trivialis* (Meyrick, 1913)  – Sør-Afrika
*********** *Scyrotis athleta* Meyrick  – Sør-Afrika
*********** *Scyrotis diplosoma * – Sør-Afrika
*********** *Scyrotis granosa* – Sør-Afrika
*********** *Scyrotis planicola* Meyrick, 1928 – Sør-Afrika
********** *Xanadoses nielseni* Hoare & Dugdale, 2003  – New Zealand

## Kilder
Whitehead, V.B. & van Noort, S.: *Nature's jumping beans* (Om *Scyrothis athleta* og "hoppende bønner"): https://web.archive.org/web/20070709070038/http://www.museums.org.za/bio/insects/jumpingbeans.htm
Cecidosidae på *Tree of life*: http://tolweb.org/Cecidosidae
## Eksterne lenker
*
Íhaldsflokkurinn

**Íhaldsflokkurinn** (*Det konservative parti*) var et politisk parti på Island etablert i Reykjavík den 24. februar 1924.

Partiet gikk senere inn i Frjálslyndi flokkurinn (1926&ndash;1929) sammen med Borgaraflokkurinn (1923&ndash;1926), som var etterkommeren til Heimastjórnarflokkurinn (*Hjemmestyrepartiet*) (1900&ndash;1923). I 1929 var partiet med på å etablere Sjálfstæðisflokkurinn (*Selvstendighetspartiet*) som siden har vært islands største politiske parti.

Partiet var det første egentlige høyrepartiet på Island og konkurrerte med Framsóknarflokkurinn (*Fremskrittspartiet*) og Alþýðuflokkurinn (*Sosialdemokratene*).

Partiavisa til Íhaldsflokkurinn var Morgunblaðið som ble med over til det nye *Selvstendighetspartiet*.

Partiets eneste leder var Jón Þorláksson.

## Se også
*Politiske partier på Island

## Referanser


## Eksterne lenker
*
Cappelen Damm

**Cappelen Damm** er et norsk forlag som ble dannet da forlagene J.W. Cappelen, grunnlagt i 1829 og eid av Bonnier, og N.W. Damm & Søn, grunnlagt 1843 og eid av Egmont, slo seg sammen i 2007. Forlaget omtaler seg selv som Norges største.  

Fra sommeren 2023 ledes forlaget av Sarah C. J. Willand, som etterfulgte Tom Harald Jenssen i stillingen. Jenssen hadde vært administrerende direktør i Damm siden 1990.

Etter sammenslåingen i 2007 hadde Cappelen Damm AS omtrent 550 ansatte, hvorav 320 i forlaget. Forlaget var eid i fellesskap av Bonnier og Egmont (50/50) fram til sommeren 2021, da Egmont ble eneeier.

Ved utgangen av 2023 hadde selskapet 421 ansatte.

## Tilknyttede virksomheter
Forlag og bokklubbavdelingene i Cappelen Damm ble samlet i «Cappelen Damm-huset» i avisa *[[Dagbladet]]*s tidligere lokaler i Akersgata 47/49 i Oslo i april 2009.

Sentraldistribusjon er et heleid datterselskap i Cappelen Damm-gruppen. I 2011 kjøpte Cappelen Damm Høyskoleforlaget, som i dag inngår i Cappelen Damm Akademisk. Forlaget eier også 80&nbsp;% av Flamme Forlag og 66&nbsp;% av Lars Monsens forlag, *Larsforlaget*.

Bokhandelkjeden Tanum, som Damm kjøpte sommeren 2006, inngikk i fusjonen som heleid datterselskap. Bokhandlene ble avviklet i 2020 etter store økonomiske tap, og nettbokhandelen ble nedlagt i 2021.

Cappelen Damm eide den nå nedlagte Bokklubben Energica, som fulgte med oppkjøpet av Hilt & Hansteen  i 2006. Med overtakelsen av Bokklubben Energica fikk Cappelen Damm en sterkere satsing på alternative og pseudovitenskapelige temaer som gjenfødsel, krystaller, astrologi og ånder.

## Referanser


## Eksterne lenker
* 
* 
*
Crinopteryx familiella

* *Crinopteryx familiella*

**Crinopterygidae** er en familie av sommerfugler som bare omfatter én kjent art, ***Crinopteryx familiella***. Denne lever i det europeiske middelhavsområdet der den er kjent fra Frankrike, Den iberiske halvøya og Sicilia. Det er en liten møll med et vingespenn på ca. 7&nbsp;mm. Larven lever i en sekk av silke på *[[Cistus]]-*busker.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Overfamilien Incurvarioidea
********* Familien Crinopterygidae Spuler, 1898  – bare én art
********** ***Crinopteryx familiella*** (de Peyerimhoff, 1871)

## Eksterne lenker
*
Pensjonistforbundet

**Pensjonistforbundet**, tidligere **Norsk Pensjonistforbund** (NP) ble etablert i 1951 og er Norges største pensjonistorganisasjon med nær 240 000 medlemmer. Organisasjonen er partipolitisk uavhengig men er sterke pådrivere for eldrepolitikk, innen økonomi, helse, aktivitet, medvirkning og trygghet. Målet er at alle skal kunne leve gode, aktive og trygge liv, hele livet. 

Organisasjonen gir ut bladet *[[Pensjonisten]]* ni ganger årlig. Bladet kom første gang ut i 1951. Første redaktør var Bjarne Nygård fra Sarpsborg. Redaktør pr. 2021 er Trond Halvard Nedrebø. *Pensjonisten* har et opplag på vel  eksemplarer og  lesere, kontrollert av Fagpressen.

Pensjonistforbundet har et formelt samarbeid med SAFO og SAKO-organisasjonene.

## Ledere
* Ludvig Hansen 1951-1959
* Karl Onsager 1959-1965
* Karl M Johansen 1965-1969
* Olav Strandås 1969-1974
* Karl Hansen 1974-1977
* Johan H. Olsen 1977-1979
* Leon K. Hasle 1979-1980
* Olav Bratlie 1980-1986
* Eivind Strømmen 1986
* Juel Edvardsen 1986-1988
* Eigil Liane 1988-1989
* Einar Strand 1989-2003
* Kjell Samuelsen 2003-2004
* Sidsel Bauck 2004-2005
* Mons Sandnes 2005-2007
* Harry Jørgensen 2007-2009
* Borge Rørvik 2009-2015
* Jan Davidsen 2015-

## Eksterne lenker
* Pensjonistforbundet
* Statens Seniorråd
Senegals herrelandslag i fotball

**Senegals herrelandslag i fotball** med kallenavnet *les Lions de la Teranga* er det nasjonale fotballaget i Senegal, og dette landslaget blir administrert av Fédération Sénégalaise de Football. Det senegalesiske fotballforbundet ble stiftet i 1960, og ble medlem av FIFA i 1962.

Senegal kvaliserte seg for VM for første gang i 2002, i mesterskapet som ble arrangert i Sør-Korea og Japan. De sjokkerte en hel fotballverden da de slo regjerende verdensmester og europamester  i åpningskampen i mesterskapet. Senegal ble slått ut av  i kvartfinalen.

Senegal klarte ikke å kvalifisere seg til VM i 2006. Nasjonen ble nr. 2 i kvalifiseringsgruppa bak . I kvalifiseringen til VM i 2010 ble de slått ut i andre kvalifiseringsrunde.

I VM 2018 ble Senegal nummer tre i gruppespillet. De var likt med Japan i poeng, målforskjell, antall scorende mål og innbyrdes oppgjør, men røk ut på grunn av dårligere fair play-statistikk.

Senegal vant Afrikamesterskapet 2022.

## Nåværende tropp
Oppdatert 21. november 2022.
Senegals tropp til VM i fotball 2022 i Qatar fra 20. november 2022 til 18. desember 2022.

### Andre spillere
Spillere som har vært med i landslagstroppen de siste 12 månedene.

## Prestasjoner i VM

## Prestasjoner i afrikamesterskapet
*1957 to 1963 – *Deltok ikke*
*1965 – 4.-plass
*1968 – 1. runde
*1970 to 1978 – *Ikke kvalifisert*
*1980 – *Deltok ikke*
*1982 – *Ikke kvalifisert*
*1984 – *Ikke kvalifisert*
*1986 – 1. runde
*1988 – *Ikke kvalifisert*
*1990 – 4.-plass
*1992 – Kvartfinale
*1994 – Kvartfinale
*1996 – *Ikke kvalifisert*
*1998 – *Ikke kvalifisert*
*2000 – Kvartfinale
*2002 – 2.-plass
*2004 – Kvartfinale
*2006 – 4.-plass
*2008 – 1. runde
*2010 – *Ikke kvalifisert*
*2012 – 1. runde
*2013 – *Ikke kvalifisert*
*2015 – 1. runde
*2017 – Kvartfinale
*2019 – 2.-plass
*2022 – Seier
*2025 – Åttendedelsfinale
*2025 – 2.-plass

## Landslagssjefer

*Peter Schnittger (1999–00)
*Bruno Metsu (2000–02)
*Guy Stéphan (2002–05)
*Abdoulaye Sarr (2005–06)
*Henryk Kasperczak (2006–08)
*Lamine N'Diaye (2008)
*Amara Traoré (2009–12)
*Alain Giresse (2013–15)
*Aliou Cissé (2015–)

## Kjente spillere
* Salif Diao
* El Hadji Diouf
* Henri Camara
* Mamadou Niang
* Makhtar Thiouné
* Demba Ba
* Papiss Cissé
* Mame Biram Diouf
* Diomansy Kamara
* Sadio Mané

## Referanser


## Eksterne lenker
* 
*  Senegal hos FIFA
* 
*
Pokkiri

***Pokkiri*** er en  indisk tamilsk-språklig actionfilm regissert av Prabhu Deva og produsert av Ramesh Babu. Filmen har Joseph Vijay i hovedrollen. Den er en nyinnspilling av en telugu-språklig film med samme tittel.  

## Handling
Byen Chennai er full av de skumle aktivitetene til en mafia. Det er to rivaliserende gjenger: En gjeng ledes av Ali Bhai, som er bosatt i Dubai og kontrollerer sin India-virksomhet gjennom brødrene Guru og Korattur Logu samt kjæresten Mona. En annen gjeng drives av en lokal kriminell, Narasimhan. De truer byggherrer og grunneiere til å gi dem penger eller eiendom gjennom makt, utpressing eller mord. Mohammed Mohideen Khan får ansvaret som en ny politikommisjonær i Chennai, og begynner å slå hardt ned på kriminalitet. Tamizh, en kjeltring, blir bortført av Logu og hans håndlangere. Guru og Mona inviterer Tamizh til å bli med gjengen deres. Tamizh ønsker ikke å arbeide for noen gjeng, men ønsker å gjøre hva som helst for pengene. 

I mellomtiden blir Tamizh forelsket i Shruthi, en høyskole-student, som bor sammen med sin mor Lakshmi og yngre bror Pappu. Snart blir Guru funnet død, antagelig drept av Narasimhan som gjengjeldelse for hans gjeng-medlemmers død fra Tamizh tidligere. Gjengen oppdager at en politibetjent ved navn Satyamoorthy, sønn av en pensjonert politi-inspektør Shanmugavel, har gått undercover for å kvitte seg med den kriminelle underverdenen.

## Skuespillere
* Joseph Vijay som Satyamoorthy
* Asin som Shruthi, Tamizh's kjæreste
* Prakash Raj som Ali Bhai, mafia-leder
* Mukesh Tiwari som inspektør L. Govindan
* Vadivelu som Body Soda
* Napoleon som Mohammed Maideen Khan, politi-leder
* Nassar som Shanmugavel, Tamizh's biologiske far
* Sriman som Saravana, Shanmugavel's adopterte sønn, og Tamizh's venn
* Anandaraj som Narasimman
* Vincent Asokan som Guru
* Subbaraju som Korattur Logu
* Master Bharath som Pappu
* Sriranjini som Lakshmi
* Brinda Parekh som Mona, Ali Bhai's kjæreste
* G. V. Sudhakar Naidu som Das
* Dhamu som butikk-eier
* Vaiyapuri som Tamizh's venn
* Karate Raja som Tamizh's venn
* Rekha som Mrs. Mohammed Maideen Khan
* Besant Ravi som Ali Bhai's håndlanger
* Soundhar som Veluchamy
* Sampath Ram som Narasimman's håndlanger

## Referanser


## Eksterne lenker
*
Lovis Corinth

**Lovis Corinth** (1858–1925) var en tysk maler og grafiker som i sine modne arbeider forente ekspresjonisme med impresjonisme.

Corinth ble født i Tapiau i Øst-Preussen. Han studerte i München og Paris, ble medlem av den kunstneriske opposisjonsgruppen i Berlin, som kalte seg Berlin Secession, og overtok formannskapet i gruppen etter Max Libermann.

Hans tidlige arbeider var naturalistiske, og han var lite for de impresjonistiske strømningene i tiden. Han fikk et hjerneslag i 1911. Da han kom over det, var han ute av stand til å arbeide på samme måten, og stilen ble mykere og mere fargerik. Hans malerier etter det er regnet for svært gode, enten det var portretter eller landskapsbilder. Ett av hans selvportretter henger i dag på Museum of Modern Art i New York.

## Biografisk

Hans talent for tegning førte til at han kom inn på kunstakademiet i München som var avantgarde senter på høyde med Paris omkring 1880. Lærerne var på den tid under innflytelse av Barbizon-skolen. Han reiste videre til Paris og Académie Julian hvor han studerte under William-Adolphe Bouguereau. Han returnerte til München i 1891, men etter ett år ga han opp akademiet og slo seg sammen med de friere kunstnerne som dannet sin egen organisasjon i 1894. Årene i München ble mindre produktive, kanskje mere preget av vin og champagne enn arbeide.

Han flyttet til Berlin år 1900, og hadde separatutstilling hos galleristen Paul Cassirer. 43 år gammel startet han tegne- og maleskole for kvinner, og ble gift med en av sine første elever. De fikk to barn sammen.

Hjerneslaget i 1911 lammet ham delvis på venstre side. Kona var til hjelp slik at han fikk trent seg opp i løpet av ett år til å male med høyre hånd. På denne tiden ble landskaper en mer fremtredende del av produksjonen. I 1925 dro han til Nederland for å se nærmere på verker av de gamle hollandske mestrene. Han fikk lungebetennelse og døde i Zandvoort.

Som svarthvitkunstner prøvde han alle kjente grafiske teknikker med unntak av akvatint. Han laget sin første etsning i 1891 og første litografien i 1894. Av tresnitt finnes bare 11, alle gjort omkring 1919. De siste 15 årene av livet laget han mere enn 900 grafiske arbeider, deriblant 60 selvportretter.

Corinth er begravet på Südwestkirchhof Stahnsdorf.

Hans arbeider ble erklært som entartet og ett av dem fikk plass på utstillingen av Entartete Kunst. Beslagslisten inneholder i alt 94 av verkene.
Fil:Lovis Corinth Waldinneres in Bernried 1892.jpg|Forest Interior in Bernried, 1892
Fil:Corinth, Louis - Liegender weiblicher Akt - Kunsthalle Bremen - 1899.jpg|Reclining Female Nude, 1899
Fil:Lovis Corinth Porträt Eduard Graf von Kayserling 1900.jpg|Count Eduard von Keyserling, 1900
Fil:Lovis Corinth, Schwimmanstalt in Horst-Ostsee, 1902, MGS-20160312-001.jpg|Swimming Facility in Horst-Ostsee, 1902
Fil:Lovis Corinth Portrait Charlotte Berend.jpg|Charlotte in a White Dress, 1902
Fil:Lovis Corinth Blühender Bauerngarten 1904.jpg|Blooming Cottage Garden, 1904
Fil:Lovis Corinth - Nude Girl on a Rug - 877-1983 - Saint Louis Art Museum.jpg|Nude Girl on a Rug, 1912


## Referanser


## Eksterne lenker
* 
* Galleri i: "Museumsportal Schleswig-Holstein"
* Beslagslisten
Tony Cragg

**Tony Cragg** (født 1949) er en britisk skulptør. 

Han studerte kunst ved Gloucestershire College of Art and Design i Cheltenham, senere ved Wimbledon School of Art og fullførte studiene Royal College of Art i London. Han reiste fra England til Tyskland i 1977, og bosatte seg i Wuppertal i Nordrhein-Westfalen hvor han fortsatt bor.

I Norge er Cragg representert med kunstverket "Uten tittel" på moloen  Bodø, som er ett av verkene i Skulpturlandskap Nordland, og *Articulated Column* ved Kistefos-Museets skulpturpark.

## Referanser


## Eksterne lenker
* 
* Intervju med Tony Cragg 
*  Tony Cragg
EUs opphavsrettsdirektiv

**EUs opphavsrettsdirektiv**, fullt navn *[[Europaparlamentet]]s og [[Den europeiske unions råd|Rådets]] direktiv 2001/29/EF om harmonisering av visse aspekter vedrørende opphavsrett og nærstående rettigheter i informasjonssamfunnet*, ble vedtatt 22. mai 2001, og utgitt 22. juni 2001.

Direktivet pålegger medlemsstatene å implementere WIPOs opphavsrettstraktat fra 1996 i sine lokale lover om opphavsrett.

## Se også
* Direktiv om opphavsrett i det digitale indre marked

## Referanser
Counting Crows

**Counting Crows** er et amerikansk band som spiller alternativ rock, roots rock og poprock. 

Bandet ble opprettet i 1991, og debuterte med albumet *[[August and Everything After]]* i 1994. Bandet med veldig raskt populære med denne utgivelsen, spesielt takket være sangen «Mr. Jones».

## Diskografi
*1993: *[[August and Everything After]]*
*1996: *[[Recovering the Satellites]]*
*1999: *[[This Desert Life]]*
*2002: *[[Hard Candy (Counting Crows album)|Hard Candy]]*
*2008: *[[Saturday Nights & Sunday Mornings]]*
*2014: *[[Somewhere Under Wonderland ]]*

## Eksterne lenker
* 
*
Body of Evidence

***Body of Evidence*** er en tysk-amerikansk erotisk thriller fra 1993, regissert av Uli Edel og skrevet av Brad Midman. Hovedrollene spilles av Madonna og Willem Dafoe.

## Handling
Filmen handler om forholdet mellom den siktede morderen Rebecca Carlson og hennes advokat, Frank Dulaney. Carlson er siktet for å ha brukt S&M-relatert sex for å ta livet av sin rike eldre elsker. Hun bruker sex for å forføre Dulaney, og blir til slutt funnet uskyldig i mordet (bare for straks å avsløre at hun er skyldig). Filmen ble sammenlignet med den lignende handlingen i *[[Basic Instinct]]*.

## Mottakelse
Filmen ble nominert til flere Golden Raspberry Awards under den 14. Razzie-utdelingen, og Madonna vant prisen for verste skuespillerinne. Filmen var også på Roger Eberts liste over hans mest forhatte filmer i 2005.

Mange kritikere syntes filmen var lite troverdig, og mente at Dafoe var «for stygg» til å spiller rollen som Frank Dulaney. I tillegg var filmens sexscener og nakenhet uvanlig vågale for en kommersiell film med en stor stjerne i hovedrollen, og vippet på grensen til å bli ansett som pornografi.

## Rolleliste

## Referanser


## Eksterne lenker
*
BAC Jet Provost

**BAC Jet Provost** er et britisk treningsfly. Jet Provost ble opprinnelig utviklet av Hunting-Percival Aircraft som senere ble kjøpt opp av British Aircraft Corporation ( BAC ). Prototypen fløy første gang 26. juni 1954. Produksjonen begynte med ni **Jet Provost T.Mk 1** og én **T.Mk 2**. Fra 1958 ble 201 **T.Mk 3** levert til det britiske flyvåpenet, denne varianten var blant utstyrt med Martin-Baker utskytningsseter. Etter at BAC tok over produksjonen ble **T.Mk 4** utstyrt med kraftigere motor og 198 fly av denne varianten ble levert fra 1961.

**Jet Provost T.Mk 5** introduserte blant annet nye vinger, trykk-kabin og festepunkter under vingene. Denne varianten fløy første gang 28. februar 1967, og i alt 110 ble levert til det britiske flyvåpenet.

Eksportvarianter inkluderer **Jet Provost T.Mk 51**, basert på T.Mk 3, for Sri Lanka, Kuwait og Sudan. **T.Mk 52**, basert på T.Mk 4, for Irak, Sør-Jemen, Sudan og Venezuela. Og **T.Mk 55**, basert på T.Mk 5, for Sudan. 

## Litteratur
* Clarke, Bob. *Jet Provost: The Little Plane With The Big History*. Stroud, UK: Amberley Publishing Plc, 2008. .
* "Jet Provost T.3". *[[Flight International]]*, 13 June 1958. Vol. 73, No. 2577, pp.&nbsp;795–799.
* "Jet Provost: Hunting Percival's New Ab Initio Trainer." *Flight International*, 6 May 1955. pp.&nbsp;582–587.
* Taylor, John W.R. "Hunting Jet Provost and BAC 167." *Combat Aircraft of the World from 1909 to the present*. New York: G.P. Putnam's Sons, 1969. .
* Taylor, John W.R., ed. *Jane's All The World's Aircraft 1971–72*. London: Janes's Yearbooks, 1971. .
* Thetford, Owen. *Aircraft of the Royal Air Force since 1918*. Putnam & Company Limited. .
Figurisme

Med **figurisme** menes den kristne eksegese og fortolkning av steder i Det gamle testamente der konkrete begivenheter eller forutsigelser der også forstås *figurativt*, slik at man i slike beretninger eller billedlige skildringer også ser belyst fremtidige hendelser, som for eksempel utviklingen av den kristne lære eller senere kirkehistoriske hendelser.

Grunnlaget for ordet figurisme i eksegesen i denne forstand er inspirert av 1 Kor. der det heter

:1 Kor 10,6: *Haec autem in *'figura** facta sunt...''

og

:1 Kor 10,11: ''Haec autem omnia in **figura*' contingebant illis.*

I nyere norske oversettelser reflekteres ikke *figura* så tydelig. Der oversettes det greske ordet *typos* annerledes. Men eldre norske oversettelser kan nyttes for å illustrere: Bibelen 1930 Bokmål Kor 10,6.11: Men disse ting skjedde som *forbilleder ... *Dette hendte dem som *forbilleder*. Nynorskbibelen fra 1938 bruker her order *fyredøme*.

## Litteratur
* Claudia von Collani: *P. Joachim Bouvet S.J. – sein Leben und sein Werk*, Nettetal: Steyler Verlag, 1985 (Monumenta serica monograph series; 17), ISBN 3-87787-197-6
Mara

**Mara** er en elv som renner gjennom fylket Narok i Kenya og regionen Mara i Tanzania. Den har sitt utspring i Mauskogen i Kenya, og renner først mot sørvest. Etter at den har krysset grensa til Tanzania snur den mot vest og fortsetter til den munner ut i Victoriasjøen. Mara er 395 kilometer lang og har et nedbørfelt på , hvorav rundt to tredjedeler ligger i Kenya og en tredjedel i Tanzania.

Mara renner gjennom nasjonalparkene Masai Mara i Kenya, som den har fått navnet sitt fra, og Serengeti i Tanzania. Elva ligger på tvers av vandringsruten til den årlige migrasjonen av gnuer, sebraer og gaseller mellom Serengeti og Masai Mara, der millioner av dyr må krysse elven omtrent ved grensen mellom Kenya og Tanzania. Krokodiller og flodhester finnes i store deler av elven.

## Referanser


## Eksterne lenker
*
Mil Mi-14

**Mil Mi-14** ( NATO-kallenavn: *«Haze»* ) er et helikopter utviklet i Sovjetunionen. Mi-14 er basert på den tidligere Mi-8, og fløy første gang som prototype under betegnelsen **V-14** i 1973.
Den første produksjonsserien **Mi-14PL** ( *«Haze-A»* ) er fullt utstyrte anti-ubåthelikoptre med sonarer og relevant radarutstyr. **Mi-14BT** ( *«Haze-B»* ) er en minesveiper, og **Mi-14PS** ( *«Haze-C»* ) er et redningshelikopter basert på Mi-14BT.

Mi-14 har blitt eksportert til blant annet Bulgaria, Cuba, Libya, Polen og Syria ( Mi-14PL ), og det tidligere Øst-Tyskland ( Mi-14BT ).

## Spesifikasjoner

## Eksterne lenker
* Mil Mi-14 (Haze)
Mare

**Mare** kan referere til:

* Hoppe, *merr*, en voksen hest av hunkjønn
* Mare (mytologi), en plagsom vette
** Gift med mara, et vandresagn
* Mareritt, en ubehagelig drøm
* Hav, fra latinsk, mare

## Se også
* Mar, peker